Diari Oficial de la Generalitat Valenciana


Sumari del DOGV 4905, del 17-12-2004 (2004/12714)

RESOLUCIÓ de 22 de setembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 21 d'abril de 2004, i es declara definitivament aprovat el Pla Especial de Reserva de Sòl Dotacional d'Ús Escolar de Museros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12114


Data del document
:   22-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Museros
    * pla d'urbanisme

RESOLUCIÓ de 22 de setembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 21 d'abril de 2004, i es declara definitivament aprovat el Pla Especial de Reserva de Sòl Dotacional d'Ús Escolar de Museros. [2004/A12571]
  
Després d'esmenar-se les deficiències a què es refereix l'Acord de la Comissió Territorial d'Urbanisme de 21 d'abril de 2004, relatiu al Pla Especial de Reserva de Sòl Dotacional d'Ús Escolar de Museros, i de conformitat amb allò que ha ordenat la resolució del director general de Planificació i Ordenació Territorial de data 22 de setembre de 2004, per la qual es declara definitivament aprovat aquest pla especial, es publica l'esmentat acord:
  
«La Comissió Territorial d'Urbanisme de València, en sessió celebrada el 30 d'abril de 2004, va adoptar l'acord següent:
  
En relació amb l'expedient remés per l'Ajuntament de Museros, referit al Pla Especial de Reserva de Sòl Dotacional d'Ús Escolar, s'informa el següent.
  
Antecedents
  
1. El projecte es va sotmetre a informació pública mitjançant un acord del Ple de l'Ajuntament en sessió celebrada el 23 de desembre de 2003. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment en data 9 de març de 2004.
  
2. El projecte consta d'informe sense eficàcia normativa (que inclou memòria informativa i justificativa), informe amb eficàcia normativa i plànols.
  
3. El pla especial té com a objecte establir una reserva de sòl dotacional a sòl no urbanitzable, per a la construcció a través de CIEGSA, d'un institut d'Educació Secundària.
  
Es tracta d'una àrea de 8.318,19 metres quadrats de superfície, ubicada al sud-oest del nucli urbà, que actualment està classificada en part com a sòl no urbanitzable comú i en part com a sòl no urbanitzable de protecció agrícola.
  
4. Durant la tramitació de l'expedient s'ha sol·licitat informe a la Conselleria d'Agricultura i a la Conselleria de Cultura i Educació amb data 23 d'abril de 2004.
  
Fins a la data, únicament s'ha emés un informe de caràcter favorable per la Conselleria d'Agricultura, amb data 28 d'abril de 2004.
  
5. Museros compta amb normes subsidiàries aprovades definitivament per la Comissió Territorial d'Urbanisme en sessió de 25 de juliol de 1994.
  
6. La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre un informe relatiu al projecte que ens ocupa, complint així allò que s'ha preceptuat en l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establixen els articles 37 a 43 de la Llei 6/1994, de 15 de novembre, Reguladora de l'Activitat Urbanística (en endavant LRAU).
  
2. La documentació està completa a l'efecte del que preveuen els articles 24 i 27 del mateix text legal.
  
3. Els plans especials per a la constitució de reserva de sòl i ordenació d'usos estan expressament regulats en els articles 12.e i 24 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i article 86 del Reglament de Planejament de la Comunitat Valenciana (Decret del Govern Valencià 201/1998, de 15 de desembre).
  
Per la seua banda, l'article 1.4.b de la Llei del Sòl No Urbanitzable (Llei 4/1992, de 5 de juny, de la Generalitat Valenciana), disposa que el planejament ?pot, quan així siga procedent per raó de les previsions o, si és el cas, les necessitats sectorials corresponents, establir reserva de sòl per a la realització d'obra o infraestructures i la implantació de serveis públics?.
  
4. La reserva de sòl continguda en el pla especial satisfà l'interés públic perquè viabilitza la implantació del mapa escolar de la Comunitat Valenciana, en una zona confrontant al sòl urbà residencial consolidat.
  
5. Les determinacions contingudes en el pla especial es consideren correctes amb caràcter general, des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
No obstant l'anterior, hauran d'eliminar-se del projecte les previsions respecte del sistema de gestió i obtenció dels terrenys, ja que com no està justificada la seua coherència amb la legislació urbanística aplicable, la valoració d'aqueix sòl és l'establida en la Llei 6/1998, de Règim de Sòl i Valoracions.
  
6. El representant de la Direcció General del Medi Natural, en la sessió de la Comissió Informativa de 21 d'abril de 2004, es pronuncia en el sentit que serà necessari elaborar l'estudi d'impacte ambiental corresponent, amb motiu de la implantació de l'institut d'ensenyament de Secundària.
  
7. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva del planejament urbanístic de municipis de menys de 50.000 habitants, de conformitat amb el que preveuen els articles 9 i 10 del Decret 201/2003, de 3 d'octubre, del Consell de la Generalitat, pel qual s'aprova el Reglament dels Òrgans Úrbanístics de la Generalitat Valenciana.
  
En vista de tot el que antecedeix, la Comissió Informativa de la Comissió Territorial d'Urbanisme, en sessió celebrada el 21 d'abril de 2004, considera que és procedent adoptar l'acord següent:
  
Supeditar l'aprovació definitiva del Pla Especial de Reserva de Sòl Dotacional d'Ús Escolar de Museros a l'emissió d'un informe per la Conselleria de Cultura i Educació i a l'eliminació del projecte de les disposicions relatives a les previsions respecte del sistema de gestió i obtenció dels terrenys; en tot cas, haurà d'elaborar-se l'estudi d'impacte ambiental corresponent, amb motiu de la implantació de l'institut d'ensenyament de Secundària.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei Reguladora de l'Activitat Urbanística.
  
Contra el present acord, que no posa fi a la via administrativa, pot interposar-se recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.»
  
Amb data 14 de setembre de 2004, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament de Museros el 9 de juny de 2004, i també ho fa la Direcció General de Règim Econòmic de la Conselleria de Cultura, Educació i Esports el 19 de juliol de 2004, que informa favorablement sobre aquesta. Per això es considera complit l'acord de la Comissió Territorial d'Urbanisme de València de data 21 d'abril de 2004.
  
Vistos la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general de Planificació i Ordenació Territorial considera aprovat definitivament el Pla Especial Reserva de Sòl Dotacional d'Ús Escolar de Museros.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 22 de setembre de 2004.- El director general de Planificació i Ordenació Territorial: Pedro Grimalt Ivars.